
DISSERTATIO  MEDICA 


INAUGURALIS 

DE  PATHOLOGIA  APOPLEXIAE. 


AUCTORE  HENRICO  PAULO  HARWOOD. 


Apoplexia,  morbus  de  quo  hoc  opusculo  trac¬ 
tare  mihi  proposui,  omni  aevo  maximam  medi¬ 
corum  attentionem  sibi  vindicavit  ob  terrorem 
quem  semper  excitat,  et  obscuritatem  in  qua 
nuper  usque  causae  ejus  latebant. 

Apoplexia  ex  ortu  medicinae  nota  est ;  in 
Aphorismis  Hippocratis  saepe  recurrit,  et  ex  re¬ 
fluxu  vel  stagnatione  pituitae,  quam  secretionem 

cerebri  propriam  aestimavit,  ab  eo^  pendere  pu- 

* 

tabatur.  In  auctoribus  recentioribu^  et  praeci- 

pue  in  ejus  commentatore  Galeno,  et  imitatore 
Aretaeo,  theoriae  aliquantulum  diversae  inve¬ 
niuntur  ;  ille  effusioni  humoris  gelidi  et  melan¬ 
cholici  in  cerebri  ventriculos ;  hic  sanguini  su¬ 
bito  refrigescenti  per  totum  corpus  morbum 
tribuens. 

Attamen  notare  percuriosum  est,  in  tempore 
ipso  Galeni  nexum  hujus  morbi  cum  sanguinis 
caput  versus  fluxu,  bene  intellectum  et  populo 
plerumque  acceptum  fuisse  apparet ;  narrantem, 
enim,  Eutropium,  mortem  Imperatoris  Antonini 
Veri  hoc  morbo  necati,  subito  sanguinis  fluxui 
ascribere  invenimus,  et  venaesectionem  large  sed 
frustra  ad  hunc  principem  recuperandum  tenta- 
tam  fuisse,  bene  notum  est. 

Galeni  autem  theoria,  scilicet  scriptoris  fere 
solius  per  saecula  obscura  in  aestimationem  ac¬ 
cepti,  hanc  theoriam  vulgi,  si  non  medicorum  in 
tenebras  redegit,  et  longum  tempus  post  literas 
redivivas  praeterivit,  priusquam  inter  congestio¬ 
nem  cerebralem  statumque  apoplecticum  nexus 
plena  luce  demonstratus  esset. 

Morbi  quidem  diagnosis  perdifficilis  causa  una 
hujus  ad  veritatem  tam  lenti  aditus ;  multae 
enim  sunt  affectiones  cum  cordis  et  cerebri  tum 
systematis  respirationis,  quae  apoplexiam  tam  ac¬ 
curate  simulent,  ut  nisi  observatione  delicatissi¬ 
ma  itemque  sagacissima  distingui  non  possunt. 
Hinc  multae  Syncopes,  Hysteriae,  Epilepsiae, 
Hydrocephali,  Ebrietatis,  Asphyxiae,  aliorumque 
morborum  qui  aliquando  mortem  simulant,  for¬ 
mae,  saepe  olim,  et  nunc  etiam  aliquando  cum 
apoplexia  confunduntur. 

Hinc,  quanti  pretii  aestimandus  sit  patholo- 
gorum  scalpellus,  bene  discitur,  qui  nexum  inter 
sanguineam  saltem  apoplexiae  formam  et  sangui¬ 
nis  effusionem  intra  calvariae  cavum  stabiliendo, 
distinctam  accuratam  que  hujus  morbi  formae 
optime  definitae,  cognitionem,  etiam  Wepferi 
aetate  stabilivit. 

Analogia  ab  hac  obvia  erat,  deducere  serum 
effusum  et  etiam  sanguinem  congestum  licet  in 
vasis  cerebri  retentum  eundum  morbum  gignere, 
qui  ex  sanguine  effuso  nascitur. 

Anatoni  ia  etiam  monstravit  serum  saepe  intra 
meninges  cerebri  vel  in  ejus  cava  effusum  esse, 
et  quamvis  quaestiones  de  actione  subacuta  gra¬ 
viora  impedimenta  pathologorum  deductionibus 
opponere  solent,  tamen  apoplexiae  formam  sero¬ 
sam  et  etiam  simplicem *  ex  liis  rebus  probari  fere 
omnes  medici  censuerunt.  Inter  ea  quae  sequ¬ 
untur  de  proprio  dissertationis  nostrae  argu- 
.  mento,  res  ipsas  unde  generalia  ista  supra  deducta 
fuerunt,  sigillatim,  fusiusque  tradituri  sumus. 

In  multis  exemplis  omnia  morbida  sectione 
patefacta,  sanguinis  aut  seri  effusiones  aliqua 
parte  cerebri  fuerunt.  Ab  hoc  in  apoplexiam 
sanguineam  et  serosam  morbus  divisus  fuit. 

I.  Sectione  corporum  hoc  morbo  mortuorum 
effusio  sanguinis  quadam  parte  cerebri  saepe  in¬ 
venitur.  Hae  effusiones  attentionem  patholo¬ 
gorum  maximam  sibi  vindicant,  et  omnia  symp¬ 
tomata  quibus  vivo  homine  designantur,  atque 


*  Vide  p.  11. 

omnes  mutationes,  quas  in  cerebro  subeunt,  ac¬ 
curatissime  medici  scrutati  fuerunt. 

Pleraeque  circa  corpora  striata  et  thalamum  op¬ 
ticum  situm  habebant,  et  diu  aegrum  adducere 
credebantur  ad  lethalem  quidem  exitum,  quem 
nulla  remedia,  nulli  naturae  ipsius,  ut  in  aliis  mor¬ 
bis,  conatus  salutiferi,  arcere  potuerunt.  Inda¬ 
gatio  anatomica  Yalsalvae  et  Morgagni,  ut  ex 
hujus  scriptis  plane  apparet,  exitum  non  semper 
lethalem  esse, ubi  effusio  fiebat,  sed  ut  natura  saepe 
curationem  efficere  potuit,  primum  clare  mon¬ 
stravit.*  Attamen  pathologorum  Galliae  inda¬ 
gationes  primum  ostendebant  phaenomena,  quae 
ex  effuso  sanguine  effluunt,  et  modum  curationis, 
quo  natura  non  solum  morti  aegros  eripuit,  sed 
etiam  saepe  ad  sanitatem  integram  restituit. 

Rochoux  per  multos  annos  discipulus  inter¬ 
nus  Nosocomii  Sancti  Martini  Parisiis,  huic  mor¬ 
bo  maximam  attentionem  dedit.  Libro  ab  eo 
edito  anno  1814,  cadaverum  sectione  eorum,  qui 
hoc  morbo  saepe  ante  mortem  correpti  fuissent, 

*  Vide  Epist.  2m-  cap.  17. 

apoplexiam  saepe  curationem  naturalem  subire, 
ex  effuso  sanguine  gradatim  absorpto,  monstravit, 
quippe  signa  effusionum  priorum  mortem  non 
inducentium  certa  cicatrices  praebebant.  Quas 
mutationes  subit  substantia  cerebri  ipsa  circa  has 
effusiones,  magna  cura  observavit  et  descripsit. 

Ubi  effusio  in  substantia  cerebri  fit,  descriptio¬ 
nem  sequentem  quam  in  propriis  verbis  addam, 
facit,  “  Le  sang  est  contenu  dans  des  poches  ca- 
“  verneuses  que  Wepfer  et  Morgagni  comparent 
“  aux  sacs  des  Aneurismes  et  qui  communiquent 
“  souvent  dans  les  ventricules,  ou  souvrent  a 
“  Pexterieur  du  cerveau  par  de  veritables  dechi- 
“  rures.  Les  parois  de  ces  sortes  de  cavernes 
“  sont  tres-molles,  fortement  colorees  en  rouge 
“  par  le  sang  dans  1’epaisseur  d’une  ligne  ou 
“  deux.  Elles  sont  entourees  par  une  couche 
“  de  substance  cerebrale  d’une  a  trois  lignes 
“  d’epaisseur  d’un  jaune  serin  pale  tres-molles  a 
“  peine  plus  consistantes  que  certaines  cremes,  et 
“  peu  miscible  a  l’eau.  La  couleur  et  la  mol- 
“  lesse  de  cette  couche,  plusmarquees  en  dedans, 
u  diminuent  sensiblement  en  dehors,  en  sorte 

“  qu’il  est  impossible  de  determiner  precisement 
“  le  lieu  ou  le  cerveau  reprend  1’integrite  de  sa 
“  texture.”* 

Modus,  quo  natura  effusiones  sanguinis  facessat, 

ubi  curationem  morbi  efficit,  investigatione  curio- 

% 

sorum  excitat.  Riobe,  discipulus  Nosocomii  Ca¬ 
ritatis  Parisiis  internus,  membranam  falsam  cir¬ 
cum  sanguinem  formari,  qua  effusio  absorbeatur 
probavit,  numerosis  sectionibus  boc  morbo  mor¬ 
tuorum  illud  verum  esse  ostendit.  Exemplo  uno 
sanguinem  semi-absorptum  multa  serositate  na¬ 
tantem  invenit  et  hoc  casu,  “  Yoila  si  j’ose  le 
“  dire,”  ait ,  “  la  nature  prise  sur  le  fait,  une  mem- 
“  brane  s’est  organisee  autour  du  sang,  elle  verse 
“  une  liquide  sereux,  che  chaque  jour  elle  re- 
“  pompe.  Que  1’individu  survive  encore  quelque 
“  temps  et  la  membrane  ne  contiendra  plus  que 
“  la  serosite  qui  lui  est  propre,  tout  le  sang  aura 
“  ete  repris.”t 

Rochoux  apoplexiam  nunquam  fuisse  nisi  san- 

*  Vide  Rochoux  sur  TApoplexie,  p.  83. 
t  Vide  Journal  Complimentaire,  Vol.  I.  p.  140. 

guinis  effusione,  et  hanc  effusionem  nunquam  ac¬ 
cidisse,  nisi  ubi  cerebrum  ipsum  prius  morbidum 
esset  credebat.  Ideoque  haec  ejus  definitio  est, 
“  L’apoplexie  est  une  hemorrhagie  du  cerveau, 
“  par  rupture,  avec  alteration  plus  ou  moins  pro- 
“  fonde  de  sa  substance.” 

Sed  in  hac  definitione  duae  sunt  res  maxime 
dubitandae.  Primo,  num  effusio  semper  adsit, 
non  satis  probatur.  Exempla  innumera  occur¬ 
runt,  ubi  omnia  signa  apoplexiae  fortissimae 
aderant,  sed  ubi,  cerebro  patefacto,  effusio  ne 
minima  quidem  inventa  est. 

Rochoux  autem  dicit  has  affectiones  non  apo- 
plecticas  esse,  attamen,  dum  nullis  signis  distin¬ 
guantur,  nullam  in  medicando  diversitatem  pos¬ 
tulare,  et  dum  iisdem  modis  terminent,  divisionem 
minime  rationi  consentaneam  esse,  et  nullo  modo 
utilem  esse  posse.  Secundo,  nulla  causa  est  cur 
substantia  cerebri  semper  morbida  fuisset  ante 
apoplexiam,  saepissime  enim,  etiam  ubi  effusio 
est,  nulla  signa  praecursoria  existunt,  et  vix 


DE  PATIIOLOGIA  APOPLEXIAE. 


9 


credibile  morbum  in  cerebrum  fuisse,  et  systema 

nulla  re  affici. 

II.  Siquando  in  cerebro  apoplecticorum  nihil 
morbidi,  nisi  plus  minus  seri  effusi,  sectione  facta, 
apparebat,  hoc  pro  causa  morbi  usurpabatur. 
Attamen  haec  effusio  certe  ipsa  non  morbus,  sed 
sequela  tantum  morbi,  vel  ex  actione  inflamma¬ 
toria,  vel  obstructa  circulatione  venarum,  etiam 
ut  hydropes  in  aliis  partibus  corporis  fiunt. 
Nulla  igitur  ratio  existat,  cur  causa  existimetur, 
a  qua  apoplexia  unquam  pependerit,  sympto¬ 
matum  enim  atrocitas  fere  nunquam  molem  seri 
effusi  respicit.  Multa  exempla  a  Doctore  Aber- 
crombie,  et  aliis,  memoriae  tradita  sunt,  quae  hoc 
manifeste  probant.  Doctor  Abercrombie  ex¬ 
emplum  tradit  ubi  larga  effusio  seri  in  superficie 
totius  cerebri  post  mortem  inventa  est,  dum, 
vivo  homine,  nullum  apoplexiae  symptoma  vel  ce¬ 
rebri  oppressi  adfuisset.  Morgagni  etiam  exem¬ 
plum  huic  simile  dat  Epistola  4ta.  sect.  35  ;  his 
duobus  exemplis  nulla  signa  aderant  cerebri 
turbati,  nullus  stupor  enim  aut  dolor  capitis, 
nullus  tinnitus  aurium,  nulla  somnolentia  ade¬ 
rant.  Contra,  effusio  minima  seri  apoplexiam 

validissimam  saepe  comitatur.*  Ab  his  rebus 
plane  constat  seri  effusionem  non  semper,  ubi 
adsit,  apoplexiae  causam  esse,  et  valde  dubita¬ 
bile  si  unquam  sit. 

Has  duas  effusiones,  de  quibus  supra  tractavi¬ 
mus,  solas  causas  morbi  proximas  per  longum 
tempus  cognitas,  (si  tumores,  cranii  depressiones, 
et  quae  similia  sunt  excipimus,)  e  quibus  morbus 
semper  pendere  putabatur  jamjam  notavimus. 
Inter  has  duas  species  magni  momenti  recte  di¬ 
judicare  medici  multi  censuerunt ;  ex  opinione, 
rationem  medendi  in  utraque  prorsus  contrariam 
esse.  Sed  experientia  medicorum  docuit  nullis 
symptomatis,  vivo  homine,  cognosci  posse  an 
morbus  ab  hac  vel  ab  illa  causa  proveniret.  Fa¬ 
ciem  pallidam  apoplexiae  serosae,  rubram  san¬ 
guineae  propriam  esse  dixerunt  multi,  sed  Doc- 
tor  Abercrombie  libro  ejus  de  morbis  cerebri 
exemplis  multis  rem  non  ita  esse  sectione  cada¬ 
verum  probavit  ;  neque  tractationem  diversam 
utraque  species  postulat.  Morgagni  etiam  ean¬ 
dem  rem  olim  notavit  in  Epist.  II.  cap.  14. 


*  Edin.  Med.  and  Surg.  Journal,  Vol.  XIV.  p.  586. 

III.  Plerumque  sectione  cadaverum  nihil  mor¬ 
bidi  in  cerebro  invenitur,  nisi  nimium  sanguinis 
in  venis  coacervati,  vel  congestio  venosa  ut  vo¬ 
catur.  Haec  congestio  morbum  inducere  pres¬ 
sione,  quae  in  cerebro  facit,  putatur.  Cl.  Doctor 
Abercrombie,  hujus  civitatis,  multa  exempla 
mortis  apoplexia  valida  illatae  notavit,  quibus, 
sectione  facta,  nihil  morbidi  cujuscunque  modi 
in  cerebro  apparebat. 

Huic  speciei  morbi  nomen  apoplexiae  simplicis 
applicavit.  Confitendum  est  sectionem  in  hac 
forma  hujus  morbi  fallaciae  fontem  exstare,  quia 
non  a  ratione  abhorret  congestionem  sanguinis 
fuisse,  primo  statim  aggressu,  quae  vel  sponte, 
vel  remediis  a  medico  adhibitis,  vel  post  mortem 
evanuisset.  His  exemplis  apoplexiae  simplicis 
compressio  substantiae  cerebri  certe  non  fit,  nisi 
explanatione  conjecturali  insuper  edita  utimur. 

Theoria  apoplexiae  communis  est  eam  a  cerebri 
compressione  semper  oriri,  sed  haec  theoria  quan- 
quam  plerisque  accepta,  non  omnino  indubita¬ 
bilis.  Dubitandum  enim  est,  si  cerebrum  com¬ 
primi  queat,  ex  ulla  causa  quae  apoplexiam  in- 

ducere  solet.  Clarissimus  Doctor  Monro  secun¬ 
dus  cerebrum  nullo  modo  comprimi  posse  experi¬ 
mentis  judicavit  :  igitur,  si  hoc  ita  est,  non  ab  liac 
causa  apoplexia  oriri  potest. 

Doctor  Abercrombie  hunc  morbum  non  a 
compressione  cerebri,  sed  a  circuitu  in  cerebro 
sanguinis  turbato,  multis  argumentis  et  gravissima 
ratione  opinionem  sustinet.  Minime  dubitan¬ 
dum  enim  functiones  cerebri  et  circulationis 
arcte  alias  ab  aliis  pendere,  atque  igitur  si  se  in¬ 
vicem  afficerent,  nulla  est  causa  uti  miremur ; 
omnia  enim  animi  pathemata  ope  cerebri  cor 
afficiunt,  et  contra,  cerebrum  affici  potest  omnibus 
corporis  injuriis,  quae  actionem  cordis  excitant. 

Sententia  Doctoris  Abercrombie  de  hoc  mor¬ 
bo  ex  situ  anatomico  cerebri,  ej usque  circulatio¬ 
nis  proprietatibus,  subsidium  validum  ducere 
mihi  videtur.  Maxima  enim  cura  natura  provisit, 
quo  minus  circulationis  mutationi  subjiceretur  ce¬ 
rebrum,  ac  solicitudo  ejus  liac  de  re,  quippe  quae 
nunquam  vane  laboret,  ut  maximi  momenti  cir- 
culatio  semper  aequalis  muneribus  cerebri  rite 
perfungendis,  plane  ostendit — hac  turbata  igitur 

mala  maxima  existere  non  miremur.  Igitur 
dum  in  aliis  partibus  corporis  sanguinis  circuitus 
turbatus  est,  in  cerebro  fere,  ut  in  sanitate  per¬ 
manet. 


Nulla  functio  causis  ita  levibus  et  numerosis 
tam  facile  ut  circulatio  turbatur — omnis  corporis 
exercitatio  vehemens,  dolor  etiam  levis  quavis 
parte  corporis,  omnia  animi  patliemata,  omnia 
denique,  quae  corpus  aliquo  modo  afficiunt,  eodem 
tempore  sanguinis  circuitum  perturbant. 


Ab  hoc  plane  sequitur,  omni  fere  puncto  tem¬ 
poris  sanguinis  circuitum  aliqua  parte  corporis 
mutari,  quia,  continuo,  alicui  exercitationi  corpus 
subjicitur.  Hoc  non  obstante,  multa  argumenta 
ab  anatomia  atque  experimentis,  vivis  animali¬ 
bus,  deducta,  circuitum  cerebralem  fere  nun¬ 
quam  mutationem  subire  ostendunt.  De  his  ar¬ 
gumentis  ac  experimentis  jam  verba  pauca  faci¬ 
am,  quoniam  attentionem  maximam  summo  jure 
sibi  vindicant. 

Cerebrum  in  firma  ossis  sphaera  includitur,  cu¬ 
jus  cavitatem  accurate  implet :  ita  ut  plus  conti- 

nere  non  potest  nisi  cerebrum  in  minus  spatii 
comprimi  queat.  Doctor  Monro  secundus  ex¬ 
perimentis,  quae  ad  hanc  rem  indagandam  sus¬ 
cepit,  ut  supra  diximus,  cerebri  substantiae  mo¬ 
lem,  nullo  modo,  pressione  minuere  potuit.  Ab 
hoc,  si  ita  se  habet,  sequitur,  plus  sanguinis  nun¬ 
quam  in  cavitate  cranii,  alio  quam  alio  tempore, 
existere  posse,  nisi  aliquid  movetur  quo  spatium 
pro  eo  fieret.  Quidam  his  experimentis  Monroii 
objiciunt,  omnem  calvariam  fractam  et  depres¬ 
sam  cerebri  compressi  exemplum  praebere  ;  ob- 
liviscentes  hoc  magis  verisimile  esse,  ut  tantum 
sanguinis  ex  cranio  ejiciatur,  quantum  spatium 
necessarium  praebeat. 

Quomodoeunque  id  se  habeat  huic  quaestioni 
non  multum  interesse  potest,  quia,  ut  bene  Dr. 
Abercrombie  notavit  cerebrum  comprimi  certe 
non  potest  vi  aliqua  per  arterias  carotidas  et  ver¬ 
tebrales  a  corde  transmissa. 

Contra,  verisimile  est  sanguinis  in  cerebro 
quantitatem  nunquam  multum  minui  posse  ;  ut 
videtur  a  pluribus  argumentis  inter  quae  de  at- 
mospherica  pressura  mentionem  facere  liceat. 

Cerebrum,  ut  supra  diximus,  in  sphaera  ossea 
continetur,  qua  a  pressione  aeris  intrinsecus  ser¬ 
vatur,  atque  igitur  plane  sequitur  juxta  leges 
dynamicas,  sanguinem,  qui  in  cerebro  exstat, 
effluere  non  posse,  nisi  eadem  quantitas  sangui¬ 
nis  aut  alterius  fluidi  eodem  tempore  cerebrum 
intret,  quae  spatium  sanguinis  effluentis,  ne  va¬ 
cuum  sit,  impleat. 

Experimenta  quaedam,  paucis  annis  praeteri¬ 
tis,  quae  hoc  propositum  plena  luce  demonstrant, 
a  Doctore  Kellie  de  Leith  instituta  fuerunt. 
Ovibus  quibusdam  venaesectionem  usque  ad  mor¬ 
tem  inducendam  instituit.  Hoc  modo  fere  om¬ 
nem  sanguinem  a  corpore  abstraxit,  attamen 
sectione  instituta  cerebrum  usitatum  sanguinem 
habere  videbatur  ;  in  exemplis  vero  quibusdam 
minus  habere  videbatur,  atque  in  his  pauxillum 
seri  defectum  sanguinis  supplevit. 

Hoc  phaenomenon  ab  aeris  pressione  pendere 
quo  certius  redderet,  calvarias  quorumdam  tere¬ 
bra  chirurgica  perforavit,  et  post  hoc,  venaesec- 
tione  usque  ad  mortem  adhibita,  cerebrum,  ut 

alterae  partes,  sanguine  fere  omnino  depletum 
fuit. 

Clarissimi  Doctores  Monro  et  Kellie  sectione 
cadaverum  eorum  qui  sententia  legum  suspensi 
fuerunt,  non  plus  sanguinis  in  vasis  cerebri  inve¬ 
nerunt,  quam  in  morte  naturali  extinctis. 

Sectionum  duorum  cadaverum  propriis  verbis 
descriptionem  dabo  :  4 4  The  sinuses  contained 
44  blood  in  no  extraordinary  quantity  ;  the  larger 
44  vessels  on  the  surface  and  betwixt  the  convo- 
44  lutions  were  but  moderately  filled,  and  the  pia 
44  mater  was,  upon  the  whole,  paler  and  less  vas- 
44  cular  than  we  often  find  it  in  ordinary  cases.” 

Quanquam  his  casibus  reditu  ejus  a  cerebro 
impedito,  sanguis  intra  cranium  collectus  fuisset, 
uti  extra  id  collectus  est,  si  cranium  plus  sangTii- 
nis  recipere  potuisset,  sed  ut  vera  dicam,  quanto 
minus  e  cranio  exibat,  tanto  minus  inire  potuit. 

Si  ab  omnibus  his  argumentis  ac  experimentis 
morbum  apoplexiam  dictum  non  a  cerebro  ex 

quavis  causa  compresso,  pendere  ultra  dubitatio¬ 
nem  (confitendum  enim)  non  probatur,  attamen 
valde  improbabile  redditur.  Ut  rem  enim  in 
pauca  conferam  ; 

Imo,  Experimenta  Doctoris  Monroii  cere¬ 
brum  quavis  causa  comprimi  non  posse  osten¬ 
dunt. 

2do,  Cerebro  k  in  firma  sphaera,  quam  totam 
implet,  contento,  sanguinis  plus  non  potest  inire, 
nec  aeris  pressione  plus  exire  queat,  ne  vacuum 
sit  ;  ita  ut  semper  eandem  quantitatem  circiter 
sanguinis  inesse  necesse  est. 

3tio,  Experimenta  Doctoris  Kellie  in  ovibus 
cerebrum  sanguine  destitui  nullo  modo  posse 
ostendunt  ;  dum  contra,  sectiones  eorum  qui 
suspensi  fuerunt,  uti  Doctores  Monro  et  Kellie 
inveniebant,  nimium  sanguinis  in  cerebrum  nullo 
modo  impelli  posse  probant. 

4to,  Et  ultimo,  sectiones  pathologicae  Doctoris 
Abercrombie  apoplexiam  saepe  fortem  et  cito 

lethalem,  ubi,  sectione  facta,  nulla  esset  oppressi¬ 
onis  causa,  adfuisse  clare  ostendunt. 

Sed  cum  omnibus  his,  quae  natura  provi¬ 
dit,  non  est  cur  dubitemus,  cerebri  circuitum 
aliquando  maxime  turbari,  et  etiam  ut  multae 
affectiones  morbidae  ab  hoc  statu  turbato  ali¬ 
quando  provenirent,  veluti  syncope,  tinnitus  auri¬ 
um,  dolores  capitis,  convulsiones  et  quaedam  aliae 
— etiam  quibusdam  cerebri  conditionibus  quae 
ob  ignoratas  cerebri  functiones  describere  non 
possumus  apoplexia  ipsa  proveniret. 


Haec  turbatio  variis  modis  effici  potest,  ita  ut 
vel  venae,  vel  arteriae  nimium  sanguinis  conti¬ 
neant,  ideoque  aequilibrium  perturbant.  Condi¬ 
tione  corporis  plethorica  sanguis  maxima  vi  et 
velocitate  omnibus  partibus  circulat,  et  per 
omne  corpus  capacitas  arteriarum  augetur,  ut 
bene  notum  est.  Arteriae  caput  versus  ten¬ 
dentes  simili  modo  vehementer  pulsant,  et  plus 
sanguinis  in  cerebrum  impellere  nituntur.  Hoc 
nisu  diu  persistente,  capacitates  proportionales 
arteriarum  et  venarum  cerebri  mutari  possint, 

et  hinc  aeger  apoplexiae,  de  quavis  excitatione 
corporis,  subjiceretur. 

Contra,  causae  quaevis  reditum  sanguinis  a 
cerebro  impedientes  modo  contrario  circuitum 
perturbant,  capacitatem  venarum  plus  justo 
augentes.  Hujusmodi  causae  sunt  tumores 
colli,  morbi  cordis  vel  pulmonum,  aneurismata 
etiam  arcus  aortae,  et  quaedam  alia.  Videtur 
tamen  hanc  turbationem  et  apoplexiam  subse- 
quentem,  nunquam  a  causis  brevi  tempore  adhi¬ 
bitis,  veluti  ubi  mors  a  suspensione  proveniat, 
nasci. 


Haec  enim  turbatio  ob  praecautiones,  quibus 
natura  usa  est,  non  nisi  lente  et  gradatim  for¬ 
tassis  effici  potest,  et  post  hoc  quovis  subito  exci- 
tamento  morbus  cietur. 

Eodem  modo  depressio  cranii  apoplexiam  in¬ 
ducere  videtur,  sanguinis  enim  tantum  e  venis 
exprimitur,  ut  spatium  cranio  depresso  praebeat  ; 
sanguinis  aequilibrium  subvertitur,  et  inde  apo¬ 
plexia  et  paralysis. 

Quidam  morbi  sunt,  qui  multam  medicorum 
attentionem  attraxerunt,  et  qui  clare  explicari 
hoc  modo  solum  videntur.  Aeger  sub  morbo 
quodam  maxime  debilitante  laborat,  languidus 
fit,  marcescit,  et  multum  sanguinis  vel  haemop¬ 
tysi  vel  liaemorrhoidis  amittit.  Hoc  statu  debi¬ 
litatis,  signa  apoplexiae  similia  superveniunt  ; 
vertigo,  tinnitus  aurium,  pulsatio  violenta  in 
cerebro,  dolor  capitis,  et  quae  his  similia  sunt : 
aliquando  etiam  mors  ipsa,  a  turbato  cerebri  sta¬ 
tu  praecipue  ;  sed  ubi  morbus,  quo  debilis  reddi¬ 
tur,  removetur,  haec  apoplexiae  signa  cito  evan¬ 
escunt.  Hic,  sanguinis  mole  imminuta,  arteriae 
totius  corporis  contrahunt,  atque  igitur,  dum  ar¬ 
teriae  decrescunt,  cerebri  venae  increscunt,  et  hoc 
modo  aequilibrium  turbatur. 

In  toto,  theoria  apoplexiae  ut  a  circulatione 
cerebri  turbata,  et  non  a  cerebro  compresso  pen- 
deat,  mihi  adeo  simplex  et  verisimilis,  adeoque 
omnibus  quae  notantur  ac  observantur  consen¬ 
tanea  videtur,  ut  ab  eo  consensum  meum  reti¬ 
nere  non  possum. 


FINIS. 


